CELEX: 52015JC0032
Language: sl
Date: 2015-08-27 00:00:00
Title: SKUPNI SKLEP EVROPSKE KOMISIJE IN VISOKEGA PREDSTAVNIKA UNIJE ZA ZUNANJE ZADEVE IN VARNOSTNO POLITIKO o udeležbi Evropske unije v različnih organizacijah za sodelovanje na področju preprečevanja terorizma in boja proti njemu

EVROPSKA KOMISIJA
            Bruselj, 27.8.2015
            JOIN(2015) 32 final
            SKUPNI SKLEP EVROPSKE KOMISIJE IN VISOKEGAPREDSTAVNIKA UNIJE ZA ZUNANJE ZADEVE IN VARNOSTNOPOLITIKO
            o udeležbi Evropske unije v različnih organizacijah za sodelovanje na področju preprečevanja terorizma in boja proti njemu
            
               
         
         
            
               SKUPNI SKLEP EVROPSKE KOMISIJE IN VISOKEGA
                  PREDSTAVNIKA UNIJE ZA ZUNANJE ZADEVE IN VARNOSTNO
                  POLITIKO
            
            
               o udeležbi Evropske unije v različnih organizacijah za sodelovanje na področju preprečevanja terorizma in boja proti njemu
            
            
               EVROPSKA KOMISIJA IN VISOKI PREDSTAVNIK UNIJE ZA ZUNANJE ZADEVE IN VARNOSTNO POLITIKO STA –
            
            
               ob upoštevanju Pogodbe o Evropski uniji, zlasti členov 17(1) in 27(2) Pogodbe,
            
            
               ob upoštevanju naslednjega:
            
            
               (1)Svetovni forum za boj proti terorizmu deluje kot večstranski forum za krepitev mednarodnega sodelovanja na področju boja proti terorizmu, v katerem sodelujoči člani razpravljajo o potrebi po uporabi strokovnega znanja, virov in pobud za učinkovitejši boj proti terorizmu. V tem okviru so člani nadaljevali z ustanovitvijo specializiranih mednarodnih organov za obravnavo vprašanj preprečevanja nasilnega ekstremizma in boja proti njemu, in sicer Centra odličnosti za boj proti nasilnemu ekstremizmu („Hedaja“), Mednarodnega inštituta za pravosodje in pravno državo ter Svetovnega sklada za vključenost in pripravljenost skupnosti.
            
            
               (2)Center odličnosti za boj proti nasilnemu ekstremizmu („Hedaja“) je bil ustvarjen kot odziv na ugotovljene potrebe po ustanovitvi neodvisnega in večstranskega centra, ki je namenjen usposabljanju, dialogu, sodelovanju in raziskavam na področju boja proti nasilnemu ekstremizmu v vseh njegovih oblikah in pojavih ter lahko združuje strokovnjake, strokovno znanje in izkušnje z vsega sveta.
            
            
               (3)Misija Mednarodnega inštituta za pravosodje in pravno državo je zagotoviti usposabljanje s področja pravne države za zakonodajalce, policijo, tožilce, sodnike, uradnike v kazenskih zavodih in druge zainteresirane strani iz pravosodnega sektorja o tem, kako obravnavati terorizem in povezane nadnacionalne kriminalne dejavnosti, okrepiti sisteme kazenskega pravosodja ter vzpostaviti regionalne mreže sodnikov, policije in drugih strokovnjakov s področja kazenskega pravosodja za spodbujanje pravosodja, varnosti in človekovih pravic. Poleg tega deluje kot forum za podobne dejavnosti partnerjev v sodelovanju, kot so med drugim Urad Združenih narodov za droge in kriminal, Izvršni direktorat Združenih narodov za boj proti terorizmu in Svetovni forum za boj proti terorizmu. 
            
            
               (4)Svetovni sklad za vključenost in pripravljenost skupnosti je bil ustanovljen v okviru Svetovnega foruma za boj proti terorizmu, in sicer za podporo trenutnim in prihodnjim prizadevanjem vlad in lokalnih organizacij za obravnavo nasilnega ekstremizma ter za krepitev odpornosti na nasilni ekstremizem na dopolnjujoč način. Namen sklada je podpirati pobude na ravni lokalne skupnosti za boj proti nasilnemu ekstremizmu. 
            
            
               (5)Evropska unija, ki je ustanovna članica Svetovnega foruma za boj proti terorizmu ter je tesno sodelovala pri ustanovitvi Centra odličnosti za boj proti nasilnemu ekstremizmu („Hedaja“), Mednarodnega inštituta za pravosodje in pravno državo ter Svetovnega sklada za vključenost in pripravljenost skupnosti, meni, da so ti organi bistveni za njena prizadevanja za mednarodno sodelovanje z namenom boja proti nasilnemu ekstremizmu na splošno, še zlasti pa proti terorizmu.
            
            
               (6)V Izvedbenem sklepu Komisije z dne 11. avgusta 2014 o sprejetju tematskega strateškega dokumenta za obdobje 2014–2020 in spremnega večletnega okvirnega programa za obdobje 2014–2017 k instrumentu za prispevanje k stabilnosti in miru (C(2014) 5607) so opredeljene določbe za dolgoročne ukrepe, da bi se obravnavali posebni ukrepi sodelovanja med Unijo ter partnerskimi državami in regijami za boj proti globalnim in nadregionalnim ter novim grožnjam, kot je določeno v členu 5 Uredbe (EU) št. 230/2014 o vzpostavitvi instrumenta za prispevanje k stabilnosti in miru (
                  1
               ).
            
            
               (7)V strategiji, v kateri je boj proti terorizmu opredeljen kot ena od glavnih prednostnih nalog, je bila Evropska unija pozvana, da prispeva k svojemu splošnemu cilju spodbujanja učinkovitega multilateralizma, kot prednostna naloga pa je bilo izpostavljeno nadregionalno sodelovanje. Podpora za posebne programe sodelovanja na področju boja proti terorizmu, razvite v Združenih narodih ali drugih večstranskih okvirih, kot je Svetovni forum za boj proti terorizmu, je izrecno navedena kot ena od možnosti v okviru instrumenta za prispevanje k stabilnosti in miru. 
            
            
               (8)Na podlagi strategije je bila v večletnem okvirnem programu za obdobje 2014–2017 dana prednost spodbujanju večstranskega sodelovanja na področju boja proti terorizmu, zlasti v Združenih narodih in na Svetovnem forumu za boj proti terorizmu, ter podpori za svetovno sodelovanje in dialog na področju preprečevanja terorizma in boja proti nasilnemu ekstremizmu, med drugim tudi z večstranskimi pobudami, vladami, organizacijami civilne družbe in lokalnimi skupnostmi.
            
            
               (9)V skladu z Izvedbenim sklepom Komisije o sprejetju letnega akcijskega programa za leto 2013 (C(2013) 4599) Komisija prek Mednarodnega inštituta za pravosodje in pravno državo financira ukrepe glede protiterorističnih vidikov sistemov kazenskega pravosodja na Bližnjem vzhodu in v severni Afriki, saj ima navedeni inštitut strokovno znanje in pooblastila v zvezi s spodbujanjem reform kazenskega pravosodja na podlagi pravne države. 
            
            
               (10)V Izvedbenem sklepu Komisije o sprejetju letnega akcijskega programa za leto 2014 (C(2014) 5647) se je Komisija odločila, da bo sodelovala pri delu Centra odličnosti za boj proti nasilnemu ekstremizmu („Hedaja“) ter Svetovnega sklada za vključenost in pripravljenost skupnosti. Na podlagi tega sklepa je Centru odličnosti za boj proti nasilnemu ekstremizmu („Hedaja“) ter Svetovnemu skladu za vključenost in pripravljenost skupnosti zagotovila nepovratna sredstva, ki naj bi se posredovala za financiranje pobud lokalnih skupnosti za boj proti nasilnemu ekstremizmu po vsem svetu, in sicer z izkoriščanjem mednarodnega strokovnega znanja in večstranske narave teh dveh organov. Poleg tega je bilo v istem sklepu določeno, da bo Komisija sodelovala v upravnem odboru Svetovnega sklada za vključenost in pripravljenost skupnosti. 
            
            
               (11)Ta pristop je bil odobren in ponovno potrjen v sklepih Sveta o boju proti terorizmu z dne 9. februarja 2015
                  2
               , v katerih je Svet med drugim pozdravil „[p]odpiranje mednarodnih pobud na področju boja proti radikalizaciji in terorizmu, kot sta prvi mednarodni center odličnosti za boj proti nasilnemu ekstremizmu („Hedaja“) v Abu Dabiju ter Svetovni sklad za vključenost in pripravljenost skupnosti (GCERF) v Ženevi [...].“ 
            
            
               (12)Poleg tega je Svet izjavil, da bo „EU [...] dodatno okrepila svoje sodelovanje na Svetovnem forumu za boj proti terorizmu (GCTF), vključno z dejavnim oblikovanjem pobud na podlagi GCTF, kot so Hedaja v Abu Dabiju, Svetovni sklad za vključenost in pripravljenost skupnosti (GCERF) ter Mednarodni inštitut za pravosodje in pravno državo na Malti.“ To je bilo dodatno poudarjeno v izjavi voditeljev držav ali vlad z dne 12. februarja 2015, ki so jo objavili člani Evropskega sveta ter v kateri so vztrajali pri trajnem in usklajenem sodelovanju z Združenimi narodi in Svetovnim forumom za boj proti terorizmu ter sodelovanju v zadevnih regionalnih pobudah.
            
            
               (13)Komisija v svojih smernicah z naslovom „Udeležba Komisije v organih zasebnega prava“, ki so priložene Sklepu C(2004) 2958 z dne 4. avgusta 2004, določila splošno pravilo o svoji neudeležbi v organih zasebnega prava. 
            
            
               (14)Pravilo je bilo sprejeto zaradi resnih tveganj, povezanih s takšno udeležbo, in sicer zaradi tveganja za ugled Komisije, finančnega tveganja, morebitnega navzkrižja interesov za zadevne uradnike, morebitne zlorabe finančnih postopkov, tveganja nepotizma in klientelizma pri zaposlovanju osebja s strani teh organov, tveganja institucionalnega „ujetništva“ in neučinkovitosti ter tveganja nelojalne konkurence z drugimi ponudniki storitev. 
            
         
         
            
               (15)Vendar je Komisija ohranila možnost odstopanja od navedenega splošnega pravila v izrednih primerih, ko so dokazi pokazali, da za udeležbo obstaja velik interes. V primeru takšnega odstopanja bi morala Komisija upoštevati nekatera splošna merila ter naravo in cilje zadevnega organa. 
            
            
               (16)V zvezi z organi, ki so namenjeni mednarodnemu sodelovanju in v katerih bi bile partnerice Komisije države članice in tretje države, bi morala biti kakršna koli udeležba Komisije utemeljena z velikim političnim interesom. Glede na navidezno medvladno naravo teh organov bi bilo mogoče proučiti možnost tesnega sodelovanja pri odločanju v teh organih, kadar je to primerno v skladu s členom 4(a) smernic (C(2004) 2958). 
            
            
               (17)Za potrditev stalne zaveze Evropske komisije k Centru odličnosti za boj proti nasilnemu ekstremizmu („Hedaja“), Mednarodnemu inštitutu za pravosodje in pravno državo ter Svetovnemu skladu za vključenost in pripravljenost skupnosti v skladu z večstranskim pristopom Evropske unije k boju proti terorizmu ter na podlagi „tematskega strateškega dokumenta za obdobje 2014–2020 in spremnega večletnega okvirnega programa za obdobje 2014–2017 k instrumentu za prispevanje k stabilnosti in miru“ je bistveno, da Evropska unija v celoti zagotovi svojo udeležbo v odborih navedenih treh organov, pri čemer so ti organi ključni del strategije Unije za boj proti terorizmu in preprečevanje terorizma po vsem svetu. To je potrebno tudi zaradi vpliva na odločitve teh organov o načrtovanju programov in, v primeru Svetovnega sklada za vključenost in pripravljenost skupnosti, financiranju glede na prednostne naloge Evropske unije ter zaradi zagotavljanja skladnosti in dopolnjevanja dela teh organizacij s programi Unije in njeno udeležbo v Združenih narodih. Poleg tega je v sklepih Sveta z dne 9. februarja 2015 o boju proti terorizmu Evropska unija pozvana, da okrepi svoje sodelovanje z navedenimi tremi organi, medtem ko je v strategiji EU za boj proti terorizmu, s posebnim poudarkom na tujih borcih
                  3
               , ki jo je Svet podprl 20. oktobra 2014 in objavil 16. januarja 2015, pozvana tudi, da sodeluje v zadevnih pobudah Svetovnega foruma za boj proti terorizmu. Navedeni organi prav tako omogočajo EU, da sodeluje z različnimi partnerji za učinkovitejši boj proti terorizmu. Kar zadeva Svetovni sklad za vključenost in pripravljenost skupnosti, je tudi v finančnem interesu Komisije, da je zaradi finančne in operativne narave sklada ter njegovega namena upravljanja finančnih sredstev del upravnega odbora in da ima neomejeno pravico glasovanja. 
            
            
               (18)Kakršen koli sklep Komisije o zahtevi za odstopanje od splošnega pravila o neudeležbi (tj. v primeru polne udeležbe ali članstva s pravicami glasovanja) v organih zasebnega prava bi moral izpolnjevati pogoje iz točk 5 in 6 smernic, priloženih Sklepu C(2004) 2958.
            
            
               (19)O udeležbi Unije v novoustanovljenem Mednarodnem inštitutu za pravosodje in pravno državo, Centru odličnosti za boj proti nasilnemu ekstremizmu („Hedaja“) ter Svetovnemu skladu za vključenost in pripravljenost skupnosti je treba sprejeti poseben skupni sklep Evropske komisije in visokega predstavnika Unije za zunanje zadeve in varnostno politiko –
            
            
               SPREJELA NASLEDNJI SKLEP: 
            
            
               Člen 1
            
            
               Evropska unija bo sodelovala v naslednjih organizacijah, katerih cilj je preprečevanje terorizma in boj proti njemu:
            
            
               –Center odličnosti za boj proti nasilnemu ekstremizmu („Hedaja“), Abu Dabi, Združeni arabski emirati,
            
            
               –Mednarodni inštitut za pravosodje in pravno državo, Valletta, Republika Malta,
            
            
               –Svetovni sklad za vključenost in pripravljenost skupnosti, Ženeva, Švicarska konfederacija.
            
            
               Člen 2
            
            
               Evropska komisija in visoka predstavnica Unije za zunanje zadeve in varnostno politiko odobravata osnutek izmenjave pisem, ki so priložena (Dodatek I) kot dokazila k temu sklepu, in prosita za status Evropske unije kot polnopravne članice odborov naslednjih organizacij:
            
            
               –Center odličnosti za boj proti nasilnemu ekstremizmu („Hedaja“), Abu Dabi, Združeni arabski emirati,
            
            
               –Mednarodni inštitut za pravosodje in pravno državo, Valletta, Republika Malta,
            
            
               –Svetovni sklad za vključenost in pripravljenost skupnosti, Ženeva, Švicarska konfederacija. 
            
            
               Udeležba Evropske komisije v navedenih organih je v skladu s smernicami, določenimi v Sklepu Komisije C(2004) 2958.
            
            
               Člen 3
            
            
               Evropska komisija in visoka predstavnica Unije za zunanje zadeve in varnostno politiko odobravata ureditev dela, priloženo temu sklepu (Priloga I). 
            
            
               
                  V Bruslju, 
            
         
         
            
            
                     
                        
                           Za Komisijo
                           
                              Neven MIMICA
                        
                     
                  
                  
                     
                        
                           Visoka predstavnica Unije za zunanje zadeve in varnostno politiko
                              Federica MOGHERINI
                        
                     
                  
               
         
         
            
                  
                     (1)
                  
                  
                        Uredba (EU) št. 230/2014 Evropskega parlamenta in Sveta z dne 11. marca 2014 o vzpostavitvi instrumenta za prispevanje k stabilnosti in miru (UL L 77, 15.3.2014).
                  
               
               
                  
                     (2)
                  
                  
                        Dokument 6044/15, 3367. seja Sveta, zunanje zadeve, Bruselj, 9. februarja 2015.
                  
               
               
                  
                     (3)
                  
                  
                        Dokument 5369/15, „Povzetek strategije za boj proti terorizmu v Siriji in Iraku, s posebnim poudarkom na tujih borcih“, 233494. seja delovne skupine za področje terorizma (mednarodni vidiki), Bruselj, 15. januarja 2015.
                  
               
            
      
    ---documentbreak--- 
      
         
               EVROPSKA KOMISIJA
            Bruselj, 27.8.2015
            JOIN(2015) 32 final
            PRILOGA
            k
            SKUPNEMU SKLEPU EVROPSKE KOMISIJE IN VISOKEGAPREDSTAVNIKA UNIJE ZA ZUNANJE ZADEVE IN VARNOSTNOPOLITIKO
            o udeležbi Evropske unije v različnih organizacijah za sodelovanje na področju preprečevanja terorizma in boja proti njemu
            
               
         
         
            
               PRILOGA I: UREDITEV DELA
            
            
               V zvezi z udeležbo Evropske unije v Mednarodnem inštitutu za pravosodje in pravno državo, Centru odličnosti za boj proti nasilnemu ekstremizmu („Hedaja“) ter Svetovnemu skladu za vključenost in pripravljenost skupnosti se spoštuje naslednja ureditev dela: 
            
            
               a)Visoka predstavnica Unije za zunanje zadeve in varnostno politiko/podpredsednica Komisije ali njeni predstavniki (iz Evropske službe za zunanje delovanje ali služb Komisije) bodo zastopali Unijo v Mednarodnem inštitutu za pravosodje in pravno državo ter Centru odličnosti za boj proti nasilnemu ekstremizmu („Hedaja“). Evropska komisija bo zastopala Unijo v Svetovnem skladu za vključenost in pripravljenost skupnosti. 
            
            
            
               Glavna služba, ki bo zastopala Unijo v vsakem od navedenih treh organov, bo organizirala usklajevalne sestanke z vsemi zadevnimi službami najmanj pet delovnih dni pred vsako sejo odborov navedenih treh organov. 
            
            
            
               b)V zadevah, ki se nanašajo na pristojnost Komisije, ter zadevah z operativnimi in finančnimi posledicami je Komisija prisotna in zastopana na sejah odborov Mednarodnega inštituta za pravosodje in pravno državo ter Centra odličnosti za boj proti nasilnemu ekstremizmu („Hedaja“).
            
            
            
               V skladu s členom 4(a) ter členom 5(a) in (b) smernic Komisije o udeležbi v organih zasebnega prava (C(2004) 2958) predstavnik Evropske komisije ne bo hierarhično povezan s službami Komisije, pristojnimi za financiranje EU za navedene organe, razen če se uporablja člen 5(d), v skladu s katerim se znesek prispevka določi s sklepom kolegija. Poleg tega predstavnik Evropske komisije ne bo povezan z nobenim razpisom, v katerem navedeni organi sodelujejo. 
            
            
            
               c)V zadevah, ki se nanašajo na pristojnost visokega predstavnika, ter zadevah v zvezi s skupno zunanjo in varnostno politiko ali strateškimi in političnimi vprašanji so predstavniki Evropske službe za zunanje delovanje prisotni in zastopani na sejah odbora Svetovnega sklada za vključenost in pripravljenost skupnosti.
            
         
         
      
    ---documentbreak--- NA ---documentbreak--- 
      
         
               EVROPSKA KOMISIJA
            Bruselj, 27.8.2015
            JOIN(2015) 32 final
            PRILOGA
            DODATEK
            k
            Skupnemu sklepu Evropske komisije in visokega predstavnika Unijeza zunanje zadeve in varnostno politiko
            o udeležbi Evropske unije v različnih organizacijah za sodelovanje na področju preprečevanja terorizma in boja proti njemu
            
               
         
         
            
               DODATEK
            
            
               IZMENJAVA PISEM